
REPUBLIKA HRVATSKA

KARLOVAČKA ŽUPANIJA

OPĆINA LASINJA


IZVJEŠĆE O RADU OPĆINSKOG NAČELNIKA

za razdoblje srpanj – prosinac 2025.

veljača 2026.

1. UVOD 

U skladu s odredbama članka 50. Statuta Općine Lasinja (Glasnik Općine Lasinja broj 1/18, 1/20 i 1/21) temeljeno na odredbama članka 35.b Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) općinski načelnik je u obvezi dva puta godišnje Općinskom vijeću Općine Lasinja podnijeti polugodišnja izvješća o svom radu. Izvješće se odnosi na razdoblje: od 1. srpnja do 31. prosinca 2025. godine, a isto podnosi općinski načelnik Marijo Perčić. 

U ovom izvještajnom razdoblju općinski načelnik je obavljao sve poslove i aktivnosti koji su mu u okviru zakonskih odredaba i Statuta stavljene u nadležnost, kao i proizašle iz drugih posebnih propisa u kojima su utvrđene obveze i nadležnost jedinice lokalne samouprave: stručnu obradu i administrativno - tehničku pripremu materijala za donošenje općih i posebnih akata od strane općinskog načelnika, kao i prijedloga akata koji su na donošenje upućeni Općinskom vijeću, davao mišljenje o prijedlozima odluka i drugih akata, izvršavao i osiguravao izvršavanje općih akata Općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, usmjeravao djelovanja Jedinstvenog upravnog odjela Općine u obavljanju poslova iz samoupravnog djelokruga rada, nadzirao njihov rad, te obavljao i druge poslove u skladu sa Zakonom, Statutom Općine i aktima Općinskog vijeća. 
Područje predlaganja akata koje donosi Općinsko vijeće 

             U izvještajnom razdoblju održano je 5 sjednica Općinskog vijeća, na koje je općinski načelnik u suradnji sa službenicima Jedinstvenog upravnog odjela uputio na donošenje razne akte, odluke, zaključke i suglasnosti. 
            Na inicijativu i prijedlog općinskog načelnika, a na temelju zakonskih ovlasti, Općinsko vijeće Općine Lasinja,  obradilo je  69 točaka dnevnog reda te usvojilo  58 odluka i drugih akata. Odbori Općinskog vijeća sudjelovali su u radu Općinskog vijeća, na način da su na svojim sjednicama raspravljali o točkama dnevnoga reda za sjednice Općinskog vijeća te donosili zaključke koje su dostavljali Općinskom vijeću.
Područje donošenja akata iz nadležnosti općinskog načelnika
 
Na temelju zakonskih ovlasti i Statuta Općine Lasinja općinski načelnik je u izvještajnom razdoblju  donosio  odluke i druge akte iz svoje nadležnosti.
Javnost rada Općine

 
Javnost  rada osigurana je objavom akata u Glasniku Općine Lasinja (izdano je 5 brojeva) i na web-stranici Općine Lasinja www.lasinja.hr, dostavom u Središnji katalog službenih dokumenata Republike Hrvatske te objavom na oglasnoj ploči Općine Lasinja. 
U drugom polugodištu zaprimljena su i pravovremeno riješena 2 zahtjeva za ostvarivanje prava na pristup informacijama. Broj  zahtjeva za pristup informacijama nije velik zahvaljujući činjenici da na web stranicama Općine objavljujemo velik broj informacija i podataka iz djelokruga rada Općine Lasinja kao zakonsku obavezu, ali i šire kako bi građani imali što bolji neposredan uvid u rad općinske uprave.

Sukladno Zakonu o pravu na pristup informacijama Općina Lasinja redovito provodi i savjetovanja sa zainteresiranom javnošću. U drugom polugodištu 2025. godine provedena su 4 savjetovanja sa zainteresiranom javnošću.
Protokol 

U izvještajnom razdoblju realizirani su sljedeći poslovi i aktivnosti:

· provedene pripreme i organizacija prijema građana od strane načelnika 

· zaprimanje i postupanje po upitima koji dolaze na e-mail adrese: nacelnik@lasinja.hr 

· organiziranje sudjelovanja općinskog načelnika na događanjima koji su bili u organizaciji drugih subjekata (seminari, tribine, skupštine, turniri, prezentacije, sportska događanja...)

· upravljanje društvenim mrežama - redovno ažuriranje facebook stranice

· u izvještajnom razdoblju realizirana su razna događanja, prijemi i obilasci raznih subjekata 
              Kadrovski poslovi 

              U Jedinstvenom upravnom odjelu Općine Lasinja sistematizirana su  4 radna mjesta. U izvještajnom razdoblju u Općini Lasinja na dan 31.12.2025. godine stanje zaposlenosti je sljedeće:

· u radnom odnosu na neodređeno vrijeme ukupno su zaposlena 3 službenika:

              Jedinstveni upravni odjel ……………  3  

· u radnom odnosu na određeno vrijeme (profesionalno obnašanje dužnosti)  - 1 dužnosnik  (općinski načelnik)
            U izvještajnom razdoblju izvršeni su sljedeći poslovi:
          -  izrađen je Plan prijma u službu Općine Lasinja za 2026. godinu
         - temeljem zakonskih propisa te Pravilnika o unutarnjem redu JUO, ažurirani su osobni podaci zaposlenih
         -  dnevno su ažurirane evidencije prisutnosti na radu, godišnjim odmorima, bolovanjima te ostalim izostancima s posla.
Zapošljavanje nezaposlenih osoba

         
Tijekom izvještajnog razdoblja Općina nije provodila mjere aktivne politike zapošljavanja u suradnji sa Hrvatskim zavodom za zapošljavanje. 

Financije
U izvještajnom razdoblju općinski načelnik je nadzirao izvršavanje proračuna i poslove pripreme izmjena i dopuna Proračuna Općine Lasinja za 2025. godinu, nadzirao je vođenje računovodstva proračuna, vođenje propisanih poslovnih knjiga, brinuo o prikupljanju prihoda koji pripadaju Općini Lasinja kao i druge poslove i aktivnosti vezane za financijsko poslovanje Općine Lasinja.
· Ukupni prihodi poslovanja Općine Lasinja od 01.01-31.12.2025. iznose    1.522.685,15 eura
· Ukupni rashodi poslovanja Općine Lasinja od 01.01-31.12.2025. iznose    1.804.956,37 eura
· Višak/MANJAK prihoda u razdoblju 01.01-31.12.2025. iznosi  - 282.271,22 eura
· VIŠAK prihoda iz prethodne godine (+ 234.336,92 eura) - ostaje MANJAK iznosi - 47.934,30 eura.
Manjak prihoda je nastao zbog nedostatka tekućih prihoda Općine za podmirenje nastalih obveza i sufinanciranja kapitalnih projekata iz općinskih prihoda.
Proračun Općine Lasinja za 2025. godinu donesen je na 26. sjednici Općinskog vijeća Općine Lasinja, 26.11.2024. godine, u iznosu od 3.500.000,00 eura, a objavljen je u „Glasniku Općine Lasinja“ broj 7/2024, te na službenoj internetskoj stranici Općine. 

              U izvještajnom razdoblju donesen je drugi rebalans Proračuna za 2025. godinu, na 3. redovnoj sjednici, dana 11.09.2025.g.  u iznosu od 3.000.000,00 eura (objavljen u „Glasniku Općine Lasinja“, broj 6/2025)  i treći rebalans Proračuna za 2025. godinu, na 6. redovnoj sjednici, dana 18.12.2025.g.  u iznosu od 2.400.000,00 eura (objavljen u „Glasniku Općine Lasinja“, broj 10/2025)      .
Izgradnja objekata i održavanje komunalne infrastrukture 

      
Projekti razvoja općine obuhvaćaju aktivnosti usmjerene na izradu strateških dokumenata i izvješća u skladu s nacionalnim i EU propisima, pripremu projekata za financiranje iz europskih fondova, provođenje 
istih, te suradnju s nadležnim tijelima za provedbu EU projekata na nacionalnom nivou. Nadalje, obuhvaćene su i aktivnosti prijave projekata općine za sufinanciranje s nacionalne i županijske razine, njihova provedba te izvještavanje o namjenskom utrošku sredstava. 
Tablica 1. Realizirani projekti   tijekom  2025. godine

	NAZIV PROJEKTA
	Sufinanciranje
	Iznos sufinanciranja EUR
	Iznos Općine Lasinja
EUR
	Ukupan iznos
EUR

	Projekt "Prenamjena dijela pomoćne građevine u prateće prostore za sportska igrališta (svlačionice)"
	MINT
MRRFEU
	75.767,04
61.000,00
	30.071,15
	166.838,19 

	Pilot projekt za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole
	MDU
	27.756,61
	0,00
	27.756,61

	Projekt "Nabava opreme za komunalno održavanje u Općini Lasinja"
	MPUGDI
	15.625,00
	15.625,00
	31.250,00

	Razvoj pametnih i održivih rješenja i usluga u Općini Lasinja – faza 2.
	FZOEU
	77.849,91
	19.462,48
	97.312,39

	Uređenje dodatnih prostora u DV Bambi
	MRRFEU
	110.000,00
	69.462,88
	179.462,88

	Modernizacija NC DS-9
	MPGDI
	40.000,00
	46.137,36
	86.137,36

	Modernizacija NC DS-10 i 11
	/
	/
	83.609,85
	83.609,85

	Uređenje dječjeg igrališta u Lasinji
	MDU
	34.468,04
	6.082,59
	40.550,63

	Modernizacija prometne infrastrukture u naselju Crna Draga - zaseok Mihaljići
	MPUGDI
	29.400,00
	31.044,30
	60.444,30

	Modernizacija nerazvrstane ceste s parkiralištem u naselju Sjeničak Lasinjski 
	MRRFEU
	43.300,00
	39.772,59
	83.072,59

	                                                                                     UKUPNO
	515.166,60
	341.268,20
	856.434,80


Tablica 2. Prijavljeni projekti i projekti u realizaciji 

	NAZIV PROJEKTA
	Sufinanciranje
	Iznos sufinanciranja EUR
	Iznos Općine Lasinja
EUR
	Ukupan iznos
EUR

	IV. Izmjene i dopune PPU Općine Lasinja
	MPGDI
	30.000,00
	0,00
	30.000,00

	Izmjene i dopune UPU GPZ Lasinja
	MPGDI
	18.000,00
	0,00
	18.000,00

	Izmjene UPU GZ Lovački dom 
	MPGDI
	18.000,00
	0,00
	18.000,00

	Rekonstrukcija i opremanje sportskih terena Lastavica
	MTS
	239.894,00
	59.973,50
	299.867,50

	Izrada studijske i/ili projektno-tehničke dokumentacije za gospodarske  projekte - Poduzetnički centar Lasinja
	KAŽUP
	16.700,00
	4.175,00
	20.875,00

	"Izgradnja biciklističke staze u Kupskoj cesti u Lasinji, kč.br. 1642/2, 562 k.o. Lasinja"
	MFFFEU
	650.820,56
	114.850,69
	765.671,25

	Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama
	MDU
	35.227,40
	6.216,60
	41.444,00

	  UKUPNO
	1.008.641,96
	185.215,79
	1.193.857,75


             Na temelju zakonskih ovlasti i raspoloživih financijskih sredstava u izvještajnom razdoblju, vršeno je redovno održavanje komunalne infrastrukture - nerazvrstanih cesta, javne rasvjete, javnih površina i groblja na području cijele općine.
Javne potrebe u kulturi i sportu

          Općina Lasinja je, temeljem provedenog Javnog natječaja za financiranje programa/projekata udruga građana iz proračuna Općine Lasinja za 2025. godinu, i odluke o dodjeli financijskih sredstava za financiranje programa / projekata, dodijelila udrugama: Športsko ribolovni klub Kupa – 2.300,00 eura; KUD „Antun Klasinc“ Lasinja – 4.700,00 eura; Udruga branitelja dragovoljaca jedinice pričuvnog sastava policije “CONDORI” Lasinja – 3.000,00 eura; Centar za razvoj lokalne zajednice Alba – 2.300,00 eura. 

U izvještajnom razdoblju isplaćeni  su II. I III. obrok, u iznosu od 70 % ugovorenih sredstava.
Porezi
· porez na kuće za odmor – ne zaduženje se više od 01.01.2025.g., naplaćeno  2.101,85 eura, 
(nenaplaćeno potraživanje sa dugom iz prethodnih godina je u iznosu od *4.377,57 eura)
Od 01.01.2025. g. uvodi se obvezni porez na nekretnine (umjesto ranije PNKO).

· porez na nekretnine – zaduženje 69.163,62 eura, naplaćeno 52.044,92 eura,  Općina prima 80% naplaćenih prohoda u iznosu od (41.636,19 eura), a 20% KŽ u iznosu od (10.408,73 eura)

(nenaplaćeno potraživanje je u iznosu od *17.118,70 eura).

· porez na potrošnju – zaduženje 5.104,71 eura, naplaćeno 4.863,80 eura, 
(nenaplaćeno potraživanje je u iznosu od *240,91 eura)
· porez na tvrtku – ne zadužuje se više od 01.01.2017. godine, postoje podaci o nenaplaćenom potraživanju prema podacima Porezne uprave u iznosu od *489,41 eura. 

· porez na promet nekretnina – zaduženje 52.349,28 eura, naplaćeno je 41.179,86 eura, (nenaplaćeno potraživanje sa dugom iz prethodnih godina je u iznosu od *11.169,42 eura)
Područje komunalnih doprinosa, naknada i komunalnog redarstva 

· komunalni doprinos – izdana su 2 rješenja, zaduženje 122,58 eura, naplaćeno 122,58 eura, (nenaplaćeno potraživanje je u iznosu od *1.223,02 eura, odnosi se na dugovanje iz prošlih godina).
· komunalna naknada – izvršen je obračun za 1033 postojeća stambena prostora i 11 poslovnih prostora te izdano novih 70  rješenja (za zaduživanje novih obveznika i za oslobađanje od obveze plaćanja)  zaduženje 42.623,54 eura, naplaćeno 42.371,72 eura, (nenaplaćeno potraživanje je u iznosu od *8.255,76 eura, sa ukupnim dugom iz prošlih godina).
· grobna naknada – upućene su opomene prema nepodmirenim zaduženjima iz prethodnih godina - naplaćeno 572,38 eura, nenaplaćeno potraživanje iz 2022.g.  i prethodnih godina je u ukupnom iznosu od *1.980,51 eura), od 01.01.2023.g. obračun i naplata potraživanja se vrši putem trgovačkog društva: Komunalno Lasinja d.o.o. Lasinja.
· naknada za zadržavanje nezakonito izgrađenih zgrada – izdana su 4 rješenja, zaduženje 1.886,05 eura, naplaćeno 216,54 eura, (nenaplaćeno potraživanje je u iznosu od 6.527,27 eura, odnosi se na dugovanje iz prethodnih godina, evidentirani je bruto zajednički iznos bez popusta, a kod naplate se ostvaruje 30%  prihoda za Općinu (iznos 1.704,35 eura), ostalo je (DP 40% : KŽ 30%).
Izdvajanja i potpore za socijalne potrebe, predškolski i školski odgoj
	RB
	NAZIV AKTIVNOSTI  POTPORE
	IZNOS / EUR

	1.
	Oprema za novorođenčad
	1.900,00

	2.
	Sufinanciranje smještaja djece u učeničke domove
	4.600,00

	3.
	Sufinanciranje cijene boravka djece dječjem vrtiću – ostali vrtići
	33.685,00

	4.
	Sufinanciranje programa odgoja – dopuna ekonomske cijene
	134.635,69

	5.
	Subvencije prijevoza na liniji Lasinja - Kupinečki Kraljevac
	21.880,00

	6.
	Subvencije prijevoza na liniji Lasinja – Banski Kovačevac-Karlovac
	2.598,11

	7.
	Subvencije škole u prirodi, subvencija maturalnog putovanja
	1.400,00

	SVEUKUPNO: 
	200.698,80


              Općina Lasinja vodi posebnu brigu o svojim najmlađima, a kako je ulaganje u djecu najbolje ulaganje u budućnost, Općina u predškolski odgoj  izdvaja značajna sredstva iz svog proračuna.   

Nakon ustrojavanja i organiziranja DV „Bambi“ pri OŠ „Antun Klasinc“,  Općina osigurava plaće za stručne djelatnike. Općina sufinancira ekonomsku cijenu vrtića, u iznosu od 250,00 eura po djetetu mjesečno, za svu djecu sa područja općine Lasinja koja borave u vrtićima izvan područja općine te u obrtu za djelatnost dadilje. U drugom polugodištu  sufinanciranje se vršilo za ukupno 15 djece: 1 dijete u obrtu „Malci“, 2 djeteta u obrtu „Bambi“  te 12 u obrtu za djelatnost dadilje „NINA-NANA“ .

               U izvještajnom razdoblju sufinanciran je smještaj u učeničkim domovima učenika srednjih škola za ukupno  9  korisnika, u iznosu od 50,00 EURA   mjesečno po učeniku. 

Linijski prijevoz
 
Na području općine linijski prijevoz vrši AUTOTRANSPORT KARLOVAC d.d., koji obavlja prijevoz učenika OŠ i posebnu liniju do Kupinečkog Kraljevca, sa četiri polaska i povratka,  koja služi učenicima, studentima te ostalim mještanima za putovanje u Zagreb. Također prometuje i redovna linija za Karlovac sa četiri polaska i povratka. 
       Područje zaštite i spašavanja te protupožarne zaštite
Općina Lasinja ima važeći Plan djelovanja civilne zaštite u Općine Lasinja
Sukladno Zakonu  o zaštiti od požara  („Narodne  novine“, broj  92/10 i 114/22), Općina Lasinja je donijela Procjenu ugroženosti od požara i tehnoloških eksplozija i Plan zaštite od požara za Općinu Lasinja u 2014. godini, te je za iste proveden postupak 2. revizije, sukladno novom zakonu o vatrogastvu. 
Općina Lasinja je donijela Godišnji provedbeni plan unaprjeđenja zaštite od požara na području Općine Lasinja za 2025.  godinu. 
Općina Lasinja ima akte koji reguliraju radnje i postupke zaštite od požara, Odluku o agrotehničkim mjerama, Odluku o utvrđivanju i održavanju poljoprivrednih rudina i Odluku o spaljivanju korova. 
Na području Općine djeluje Vatrogasna zajednica Općine Lasinja i tri DVD-a kao aktivni nositelji protupožarne zaštite i zaštite i spašavanja, suradnja s istima je vrlo dobra. 


Vatrogasnoj zajednici u drugom polugodištu 2025. godine dodijeljena su sredstva iz Proračuna Općine Lasinja:

· 7.261,93  eura za redovnu djelatnost, 
·    665,00  eura za rad – dobrovoljni vatrogasci

·    665,00  eura za provođenje mjera zaštite od požara, 

· 7.595,00  eura kapitalna potpora za opremanje, 
Ukupno je  dodijeljeno sredstava u iznosu od  16.186,93 eura.
              Stožer civilne zaštite Općine Lasinja u drugom  polugodištu 2025. godine nije održavao sjednice.
Područje gospodarenja nekretninama
Općina Lasinja je donijela  Strategiju upravljanja i raspolaganja imovinom u vlasništvu Općine 
Lasinja za radoblje 2021. – 2027. godine te ustrojila Registar nekretnina koje su u vlasništvu Općine, kao i 
evidenciju stambeno poslovnih prostora u vlasništvu Općine.  
Prihod od iznajmljivanja stana u 2025. godini iznosi 1.386,00 eura,
Prihod od zakupa poslovnih prostora u 2025. godini iznose 4.774,64 eura,
Sveukupni prihodi u 2025. godini iznose 6.160,64 eura.
2. ZAKLJUČAK

Ovo izvješće o radu predstavlja kratak pregled aktivnosti za razdoblje od 1. srpnja do 31. prosinca 2025. godine. Općinski načelnik je također surađivao sa susjednim općinama i gradovima, odazivao se na sastanke koje je organizirala Karlovačka županija i druge institucije, odazivao se na pozive drugih općina i gradova na proslave raznih prigoda te obavljao i druge aktivnosti sukladno Statutu i zakonskim ovlastima.     

               Izvješće o radu općinskog načelnika za razdoblje od 01.07. do 31.12. 2025. godine objavit će se u Glasniku Općine Lasinja.
                                                                                                                            OPĆINSKI NAČELNIK
                                                                                                                  Marijo Perčić, struč.spec.ing.aedif.
KLASA: 024-05/25-03/1  

URBROJ: 2133-19-2-26-3
Lasinja, 10. veljače 2026.

